Wys my jou liefde | News24
Wys my jou liefde
Musiekonderwyser het net ? skoolorkes op die been gebring, natuurlik was die skoolhoof baie beïndruk met haar prestasie dat hy sonder om haar in te lig ? konsert vir die nuutgestigte skoolorkes gereël het.
Sy was nie seker of hulle al gereed was vir ? openbare optrede nie, maar sy kon nie die skoolhoof oorreed om die beplande konsert af te stel nie.
Net voor die konsert se aanvang met ? volgepakte saal, het die onderwyseres voor die orkes gestaan en vir die senuweeagtige orkeslede gefluister: "As jy nie seker is van jou stuk nie, maak net asof jy speel."
Daarna het sy haar dirigeerstokkie opgetel en met groot energie afgebring sodat die musiek kan begin. Maar net algehele stilte het die orkes na vore gebring, alhoewel die orkeslede vir die vale gespeel het.
Dis ? bietjie die kerk se storie … nie waar nie? Ongelukkig kan ons net soveel mense bluf...Jesus het sy dissipels aangemoedig om mekaar lief te hê sodat "Almal sal weet julle is My dissipels." (Johannes 13:35).
Die vermoë om almal lief te hê - selfs die mees onaanvaarbares - was nog altyd die toets vir dissipel-liefde. Selfs nadat die skare hom gespot het, gespoeg het en geskreeu het "Kruisig Hom", kon Jesus nog steeds uitroep: "Vader, vergewe hulle, want hulle weet nie wat hulle doen nie."
Hoe kan ons hierdie soort Jesus-liefde in ons lewe naboots?
Jesus se nuwe gebod was eenvoudig dit: Wys jou liefde in die krag van My Pinkster-Gees, deur jou liefde sal mense meer van jou weet as enigiets anders­.
Jy moet liefhê soos Jesus liefgehad het. Sal jy hierdie week nog die strydbyl tussen jou en jou skoonfamilie begrawe, in Jesus-Naam?
Sal jy met 'n glimlag vir die een wat jou bedien het dankie sê, want jy ontvang sy of haar diens as geskenk van die Here af?